કુદરતની પ્રકૃતિ કહો કે સમયની હકીકત, પરંતુ સત્ય એ જ છે કે જ્યારે સૂર્ય ઉગતો હોય ત્યારે જ તે પૂજાય છે. કંઈક આવો જ સંબંધ છે રમત અને રાજકારણનો પણ. જ્યારે કોઈ ખેલાડીનું કૌશલ્ય તેનું પરાક્રમ બતાવવા લાગે છે તો રાજકારણના માંધાતાઓ પોતાની છબીના મહિમામંડન માટે તેને હથિયારની જેમ વાપરે છે. તેમના માટે નવી નવી ઘોષણાઓ, નવા પદ, સમ્માનની વકીલાત કરે છે પરંતુ અફસોસ કે તેમના દાવાઓ અને વાયદાઓમાં હકીકત માત્ર કથનીમાં હોય છે કરનીમાં નહિ. આવુ જે એક ઉદાહરણ છે મધ્યપ્રદેશના એક દિવ્યાંગ ખેલાડી મનમોહન સિંહ લોઢીનું જેને શિવરાજ સિંહ સરકારે સપના તો બતાવ્યા પરંતુ તેને હકીકતનું રૂપ હજુ સુધી નથી આપી શક્યા જેના કારણે બે રોટલીની શોધ અને પરિવારને ખુશ રાખવાની આશમાં મનમોહન રમતના મેદાનથી રસ્તા સુધી પહોંચી ગયા અને રમતના સંશાધનોની જગ્યાએ તેમના હાથમાં ભીખનો કટોરો આવી ગયો. તે પેટિયુ રળવા માટે ભીખ માંગવા માટે મજબૂર છે.